**คำแนะนำการชำระภาษีของ อบต. หนองหว้า**
                ภาษีที อบต.จัดเก็บเองได้แก่ ภาษีโรงเรือนและที่ดิน  ภาษีบำรุงท้องที่ ภาษีป้าย ค่าธรรมเนียม-ใบอนุญาตประกอบกิจการที่เป็นอันตรายต่อสุขภาพ ค่าธรรมเนียมและอากรฆ่าสัตว์ ค่าน้ำประปา และค่าบริการเก็บขยะมูลฝอย
ภาษีโรงเรือนและที่ดิน
                หมายถึง ภาษีที่จัดเก็บจากโรงเรือนหรือสิ่งปลูกสร้างอย่าง
อื่นๆ กับที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้น เช่น บ้านเช่า ตึกแถว อาคาร ร้านค้า สำนักงาน บริษัท ธนาคาร โรงแรม โรงภาพยนตร์ โรงพยาบาล โรงเรือน แฟลต หรืออพาร์ท-เม้นท์ คอนโดมิ-เนียม หอพัก สนามมวย สนามม้า ฟาร์มสัตว์ คลังสินค้า โรงฆ่าสัตว์ ฯลฯ
**อัราภาษี**
ร้อยละ 12.5 ของค่ารายปี
**การยื่นแบบประเมินและการชำระภาษี**
1.                               เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินหรือ(ภ.ร.ด.2) ต่อพนักงานเจ้าหน้าที่ซึ่งทรัพย์สินนั้นตั้งอยู่ ตั้งแต่วันที่ 2 มกราคม-สิ้นเดือนกุมภาพันธ์ ของทุกปี
พนักงานเจ้าหน้าที่พิจารณาและออกแบบแจ้งประเมิน(ภ.ร.ด.8)
2.                               เมื่อได้รับแจ้งรายการประเมิน(ภ.ร.ด.8)แล้ว ต้องชำระเงินภายใน 30 วันนับแต่ถัดจากวันที่ได้รับแจ้งการประเมิน (ภ.ร.ด.8)
**การอุทธรณ์**
                หากผู้รับการประเมินไม่พอใจในการประเมินให้ยื่นคำร้องขออุทธรณ์ภายใน15วัน นับแต่วันที่ได้รับแบบแจ้งการประเมิน(ภ.ร.ด.8)
**อัตราโทษและค่าปรับ**
1.                               ผู้ใดละเลยไม่ยื่นแบบแสดงรายการแห่งทรัพย์สิน มีความผิดโทษปรับไม่เกิน 200บาทและเรียกเก็บภาษีย้อนหลังได้ไม่เกิน 10 ปี
2.                               ผู้รับประเมินที่จงใจละเลย ไม่ปฎิบัติตามหมายเรียกของ
พนักงานเจ้าหน้าที่ไม่แจ้งรายการ รายละเอียด ไม่นำพยานหลักฐานมา
แสดง หรือไม่ตอบคำถามมีความผิดต้องระวางโทษจำคุกไม่เกิน
6 เดือน หรือปรับไม่เกิน 500 บาท หรือ ทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี
3.           ถ้าชำระค่าภาษีเกินกำหนด 30 วัน นับแต่วันที่ถัดจากวันที่ได้รับแจ้งการประเมินให้เสียเงินเพิ่มดังนี้
Fไม่เกิน 1 เดือน เสียเงินเพิ่ม 2.5%
Fเกิน 1 เดือน แต่ไม่เกิน 2 เดือน เสียเงินเพิ่ม 5%
Fเกิน 2  เดือน แต่ไม่เกิน 3 เดือน เสียเงินเพิ่ม 7.5%
Fเกิน 3 เดือน แต่ไม่เกิน 4 เดือน เสียเงินเพิ่ม 10 %
Fเกิน 4 เดือนขึ้นไป ให้ยึดอายัต หรือขายทอดตลาดทรัพย์สินโดย
มิต้องรอให้ศาลสั่ง หรือออกหมายยึด
**ภาษีบำรุงท้องที่**
   เป็นภาษีที่จัดเก็บจากเจ้าของที่ดิน ซึ่งมีกรรมสิทธิ์ในที่ดินหรือ ครอบครองอยู่ที่ดินที่ไม่เป็นกรรมสิทธิ์ของเอกชน **(การตีราคาปานกลางที่ดินจะกระทำ 4ปี/ครั้ง) (ครั้งต่อไป พ.ศ. 2555-2558)**
**อัตราภาษี**
Fจะเสียตามราคาปานกลางที่ดิน มีหลายอัตราขอทราบ      รายละเอียดกับเจ้าหน้าที่ได้โดยตรง
Fที่ดินว่างเปล่าหรือไม่ได้ทำประโยชน์จะต้องเสียภาษี    เป็น 2 เท่า  ของอัตราปกติ
**การยื่นแบบแสดงรายการที่ดินและชำระภาษี**
**1.**ให้เจ้าของที่ดิน ผู้ครอบตรองที่ดิน ยื่นแบบแสดงรายการที่ดิน (ภ.บ.ท.5)และชำระภาษีปีละครั้ง ตั้งแต่วันที่ 2 มกราคม-30เมษายน ของทุกปี
**2.**ผู้ที่ได้รับโอนกรรมสิทธ์ที่ดินใหม่ หรือเนื้อที่ดินเปลี่ยนแปลงให้ยื่นแบบแสดงรายการที่ดิน (ภ.บ.ท.5)ภายใน 30 วันนับตั้งแต่วันที่โอนกรรมสิทธิ์
**การลดหย่อนและการละเว้นภาษีบำรุงท้องที่**
1.                ที่ดินแปลงที่เจ้าของปลูกบ้านอยู่อาศัยโดยมิได้ทำการค้าหรือให้เช่าแต่อย่างใดทั้งสิ้น ที่ดินที่ใช้ทำการเกษตร ลดหย่อนได้ไม่เกิน 5 ไร่เศษส่วนที่เกินต้องเสียภาษีตามอัตราที่กำหนด
2.                ที่ดินที่เจ้าของปลูกบ้านให้เช่าหรือปลูกบ้านทำการค้าและได้เสียภาษีโรงเรือนและที่ดินแล้ว จะได้รับการยกเว้นภาษีบำรุงท้องที่ในส่วนที่อาคารนั้นตั้งอยู่
**อัตราโทษและค่าปรับ**
1.                ไม่ยื่นแบบภายในเวลากำหนดจะต้องเสียเงินเพิ่ม 10 % ของค่าภาษี
2.                ยื่นแบบแสดงรายการที่ดินไม่ถูกต้องทำให้ค่าภาษีน้อยลงจะต้องเสียเงินเพิ่ม 10 % ของค่าภาษีประเมินเพิ่มเติม
3.                ชี้เขตแจ้งจำนวนเนื้อที่ดินไม่ถูกต้อง ทำให้เสียภาษีน้อยลงต้องเสียเงินเพิ่มอีก 1 เท่า ของค่าภาษีประเมินเพิ่มเติม
4.                ชำระภาษีเกินกำหนดวันที่ 30 เมษายน จะต้องเสียเงินเพิ่ม 24  % ต่อปีของค่าภาษีที่ต้องชำระ เศษของเดือนให้นับเป็นหนึ่งเดือน
**ภาษีป้าย**
      เป็นภาษีที่จัดเก็บจากป้ายที่แสดงชื่อ ยี่ห้อ หรือเครื่องหมายการค้าหรือโฆษณาหรือกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใดๆ ด้วยอักษรภาพ หรือเครื่องหมายที่เขียนแกะสลักจารึก หรือทำให้ปรากฏด้วยวิธีอื่น คิดเป็นด้านละ 1 ป้าย
**อัตราค่าภาษี**
**1.**ป้ายที่มีอักษรไทยล้วน คิดอัตรา 3 บาทต่อ 500 ตร.ซ.ม.
**2.**ป้ายที่อักษรไทยปนกับอักษรภาษาต่างประเทศหรือปนกับภาพและเครื่องหมายอื่น คิดอัตรา 20 บาทต่อ 500 ตร.ซ.ม.
**3.**ป้ายดังต่อไปนี้คิดอัตรา 40 บาท ต่อ 500 ตร.ซ.ม.
Fป้ายที่ไม่มีอักษรไทยไม่ว่าจะมีภาพหรือเครื่องหมายใดๆหรือไม่ก็ตาม
Fป้ายที่มีอักษรไทยบางส่วน หรือทั้งหมดอยู่ใต้หรือต่ำกว่าอักษรต่างประเทศ
           FF ป้ายที่คำนวณพื้นที่และประเภทของป้ายแล้วเสียภาษีต่ำกว่า200 บาท ให้เสียในอัตราร้อยละ 200 บาท
         **การยื่นแบบประเมินและการชำระภาษี**
                เจ้าของป้ายซึ่งจะต้องเสียภาษีป้าย ยื่นแบบแสดงรายการภาษีป้ายตั้งแต่ 2 มกราคม – 31 มีนาคม ของทุกปี โดยเสียเป็นรายปี ยกเว้นป้ายที่เริ่มติดตั้งหรือแสดงในปีแรกให้ยื่นแบบแสดงรายการภาษีป้าย ภายใน 15 วัน และให้เสียภาษีป้ายเป็นรายงวด ๆ ละ 3 เดือนของปีชำระภาษีป้ายภายใน 15 วันนับแต่วันที่ได้รับแจ้งการประเมินจากพนักงานเจ้าหน้าที่ ถ้าภาษีเกิน 3,000 บาท จะขอผ่อนชำระ
เป็นสามงวดเท่าๆ กันก็ได้
         **การอุทธรณ์**
                ผู้มีหน้าที่เสียภาษีได้รับแจ้งการประเมินแล้วเห็นว่าไม่ถูกต้องยื่นคำร้องอุทธรณ์ต่อพนักงานเจ้าหน้าที่ตามแบบ ภ.ป.4 ภายในวัน 15 นับตั้งแต่ได้รับแจ้งการประเมิน
         **อัตราโทษและค่าปรับ**
**1.**ไม่ยื่นแบบแสดงรายการภาษีป้ายภายในเดือนมีนาคมหรือหลังติดป้าย 15 วัน เสียเงินเพิ่ม 10 % ของค่าภาษี
**2.**ยื่นแบบแสดงรายการภาษีป้ายโดยไม่ถูกต้อง ทำให้ค่าภาษีน้อยลงต้องเสียเงินเพิ่ม 10 % ของค่าภาษีที่ประเมิน
**3.**ไม่ชำระเงินภายใน 15 วัน นับแต่วันที่ได้รับแจ้งการประเมินเสียเงินเพิ่ม 2 % ต่อเดือนของค่าภาษี เศษของเดือนให้นับเป็นหนึ่งเดือน
**4.**ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับตั้งแต่ 5,000-50,000 บาท
**5.**ผู้ใดจงใจไม่แจ้งการรับโอนย้าย ภายใน 30 วัน นับตั้งแต่วันรับโอนป้ายต้องระวางโทษปรับตั้งแต่ 1,000-10,000 บาท
6.                ผู้ใดไม่แสดงรายชื่อ – ที่อยู่  เจ้าของป้ายเป็นอักษรไทยให้ชัดเจนที่มุมขวาด้านล่างของป้าย ซึ่งติดตั้งบนอสังหาริมทรัพย์ของผู้อื่นและมีพื้นที่เกิน 2 ตร.ม. ต้องระวางโทษปรับวันละ 100 บาท เรียงรายวันตลอดระยะเวลาที่กระทำความผิด
7.                ผู้ใดโดยรู้อยู่แล้วหรือโดยจงใจแจ้งข้อความเป็นเท็จ ให้ถ้อยคำเท็จ ตอบคำถามด้วยข้อความอันเป็นเท็จหรือนำพยานหลักฐานเท็จมาแสดง เพื่อหลีกเลี่ยงหรือพยายามหลีกเลี่ยงการเสียภาษีป้าย ต้องระวางโทษจำคุกไม่เกิน 1 ปี หรือปรับตั้งแต่5,000-50,000 บาท หรือทั้งจำทั้งปรับ
**ใบอนุญาตประกอบกิจการที่เป็นอันตรายต่อสุขภาพ**
         เป็นค่าธรรมเนียมที่จัดเก็บจากสถานประกอบการที่ต้องควบคุมตามข้อบังคับองค์การบริหารส่วนตำบลหนองหว้า พ.ศ. 2542 ตัวอย่างเช่น ปั้มน้ำมัน โรงสี ร้านเสริมสวย การแกะสลักไม้ การผลิตขนมจีน เป็นต้น

**การยื่นคำขอมีใบอนุญาต**
         ผู้ใดมีความประสงค์จะประกอบกิจการที่เป็นอันตรายต่อสุขภาพซึ่งต้องควบคุมตามข้อบังคับ ให้ยื่นคำขอมีใบอนุญาตต่อเจ้าพนักงานท้องถิ่นพร้อมหลักฐานต่าง ๆ ตามที่ อบต. หนองหว้า กำหนด
**อัตราค่าธรรมเนียม**
         ตามข้อบังคับองค์การบริหารส่วนตำบลหนองหว้า เรื่อง กิจการที่เป็นอันตรายต่อสุขภาพ พ.ศ. 2542
**อัตราโทษและค่าปรับ**
         หากไม่ได้ชำระค่าธรรมเนียมก่อนใบอนุญาตอายุจะต้องชำระค่าปรับเพิ่ม ร้อยละ 10 ของจำนวนค่าธรรมเนียมมีที่ค้างชำระ
**ค่าธรรมเนียมและอากรฆ่าสัตว์**
         เป็นค่าธรรมเนียมที่จัดเก็บจากผู้มีความประสงค์จะตั้งโรงฆ่าสัตว์ โรงพักสัตว์ และการฆ่าสัตว์
**การขอใบอนุญาต**
         เมื่อมีความประสงค์จะตั้งโรงฆ่าสัตว์ โรงพักสัตว์ และการฆ่าสัตว์ ให้มายื่นคำขอมีใบอนุญาตก่อนที่จะมีการดำเนินการ
**ค่าธรรมเนียมและอากรฆ่าสัตว์**ชำระค่าธรรมเนียมฯ (ก่อนทำการฆ่า)
1.                อากรฆ่าสัตว์
Fโค ตัวละ                                                              12  บาท
Fกระบือ ตัวละ                                                        15  บาท
Fสุกร ตัวละ                                                            10  บาท
                 Fสุกรที่มีน้ำหนักต่ำกว่า 22.5 ก.ก ตัวละ                   5  บาท
                Fแพะ หรือ แกะ ตัวละ                                             4  บาท
                F สัตว์อื่นตามที่กำหนดในกฎกระทรวง ตัวละ              4  บาท
2.                ค่าธรรมเนียมโรงฆ่าสัตว์
Fโค ตัวละ                                                              12  บาท
Fกระบือ  ตัวละ                                                       15  บาท
Fสุกร  ตัวละ                                                           15  บาท
3.                ค่าธรรมเนียมโรงพักสัตย์  ตัวละ                                    3  บาท
โค กระบือ ต้องทำตั๋วรูปพรรณสัตว์ ณ ที่ว่าการอำเภอเบญจลักษ์ ให้ถูกต้องก่อนแจ้งชำระ
**คำแนะนำการชำระ**
**ภาษี**
**อบต. หนองหว้า**